Division II i ishockey 1970-71

Division II i ishockey 1970-71 var turneringen for mandlige ishockeyhold i den næstbedste række i det svenske ligasystem. Turneringen havde deltagelse af 80 hold, der spillede om fire oprykningspladser til Division I, og om at undgå 16 nedrykningspladser til Division III.

Holdene var inddelt i fire regioner med 20 hold i hver: nord, øst, vest og syd. I alle fire regioner var holdene inddelt i to puljer med ti hold, og i hver pulje spillede holdene en dobbeltturnering alle-mod-alle. De otte puljevindere gik videre til oprykningsspillet til Division I, og de to dårligste hold i hver pulje blev rykket ned i Division III. I oprykningsspillet blev de otte puljevindere inddelt i to nye puljer med fire hold i hver, som begge spillede en dobbeltturnering alle-mod-alle. I hver af de to puljer var der to oprykningspladser til Division I på spil.

De fire oprykningspladser blev besat af:
 Nacka SK, der vandt Division II Øst B, og som endte på førstepladsen i Oprykningsspil Nord.
 IF Tunabro, der vandt Division II Øst A, og som endte på andenpladsen i Oprykningsspil Nord.
 Surahammars IF, der vandt Division II Vest A, og som endte på førstepladsen i Oprykningsspil Syd.
 IF Karlskoga/Bofors, der vandt Division II Vest B, og som endte på andenpladsen i Oprykningsspil Syd.

Hold 

Division II havde deltagelse af 80 klubber, hvilket var 11 færre end i den foregående sæson. Blandt deltagerne var:
 3 klubber, der var rykket ned fra Division I: Clemensnäs IF, Nybro IF og Surahammars IF. Derudover var Sandåkerns SK egentlig også rykket ned fra Division I, men klubben fusionerede i løbet af foråret med Umeås anden Division I-klub, IFK Umeå. Resultatet af fusionen blev IF Björklöven, der overtog IFK Umeås plads i Division I.
 16 klubber, der var rykket op fra Division III: Björbo IF, Fellingsbro IK, Halmstads HK, IFK Arvika, IFK Strömsund, IK Göta, KB 65 HK, Ludvika FFI, Kågedalens AIF, Mörrums GoIS, Nynäshamns IF, Piteå IF, Storviks IF, Vasa HC, Vimmerby IF og Virserums SGF.

Klubberne var inddelt i fire regioner med 20 hold i hver, og i hver region var klubberne inddelt i to puljer med 10 hold i hver pulje. Følgende hold havde skiftet Division II-pulje siden den foregående sæson:
 IF Karlskoga/Bofors var blevet overført fra Division II Syd A til Division II Vest B.
 Boro/Landsbro IF var blevet flyttet fra Division II Syd B til Division II Syd A.

Nord

Division II Nord A

Division II Nord B

Øst

Division II Øst A

Division II Øst B

Vest

Division II Vest A

Division II Vest B

Syd

Division II Syd A

Division II Syd B

Oprykningsspil 

I oprykningsspillet spillede de otte puljevindere om fire oprykningspladser til Division I. De otte hold blev inddelt i to nye puljer med fire hold i hver, og i hver pulje spillede holdene om to oprykningspladser.

Nord 

Oprykningsspil Nord havde deltagelse af vinderne af grundspilspuljerne i regionerne Nord og Øst. Holdene spillede en dobbeltturnering alle-mod-alle om to oprykningspladser til Division I.

Syd 

Oprykningsspil Syd havde deltagelse af vinderne af grundspilspuljerne i regionerne Vest og Syd. Holdene spillede en dobbeltturnering alle-mod-alle om to oprykningspladser til Division I.

Se også 
 Division I i ishockey 1970-71

Kilder 
 Hockeyarchives - Championnat de Suède 1970/71  
 Ishockeytabeller - 1970/71  
 Hammarby IF - Historia - 1970/71

Noter 

Ishockey i 1970
Ishockey i 1971
Division II i ishockey i Sverige